आम चुनावों में देश के मतदाताओं ने कांग्रेस की कार्यशैली को पूरी तरह से नकार दिया है। पिछले एक दशक में अपनी सरकार के दौरान कांग्रेस ने देश को अच्छी विकास दर दी थी। एक समय तो यह दर 7.8 प्रतिशत से भी अधिक हो गई थी। लेकिन सरकार के अंतिम दो वर्षों में विकास दर में खासी कमी आई। इसकी वजह थी वैश्विक मंदी और सरकार की लोकलुभावन नीतियों के कारण हुई पूंजी की बरबादी। यूपीए के दस वर्ष के कार्यकाल में भारत की जीडीपी 700 अरब डॉलर से बढ़कर 2 लाख करोड़ डॉलर तक पहुंच गई, लेकिन लोग फिर भी आर्थिक विकास की सुस्त दर और सरकार की कार्य संस्कृति से नाराज थे। उन्होंने चुनावों में पोलिंग बूथों पर अपनी नाराजगी जाहिर की और नरेंद्र मोदी की भारतीय जनता पार्टी को एक ऐतिहासिक जनादेश दिया।